paragraph_text: Naime, mnogi su futuristi bili razočarani talijanskim gradovima koji su poput Venecije, živjeli u prošlosti. Filippo Tommaso Marinetti je išao dotle da je ove gradove-muzeje nazvao „grobljima”. Idealni grad za futuriste je bio Milano, industrijski i napredan. Upravo je ovaj grad prikazan na Boccionijevoj slici. Također, ona je proslava muževnog proletarijata kroz snažne figure koje se savijaju pod nemogućim kutovima i izvijaju se pod zahtjevnim radom. Predstavljanje radnika kao heroja i krilata poza (gotovo kao barjak) pretjerano velikog crvenog konja čini gotovo mitološki prikaz izgradnje modernog grada.<ref>Art through Time: A Global View - The City Rises  Posjećeno 13. svibnja 2018.